ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
బీఎస్-6 నాలుగు చక్రాల వాహనాల నంబర్ ప్లేట్ల కోసం విభిన్నమైన రంగు
ఒక సెం.మీ. వెడల్పున్న ఆకుపచ్చ స్టిక్కర్తో విండ్ షీల్డ్ మీద రిజిస్ట్రేషన్ వివరాలు
కచ్చితమైన, శుద్ధమైన ఉద్గారాల నిబంధనలతో బీఎస్-6 ప్రమాణాలు
బీఎస్-6 నాలుగు చక్రాల వాహనాలపై, అది పెట్రోల్, డీజిల్ లేక సీఎన్జీ వాహనమా అన్న వివరాలు తెలిపేందుకు ఒక సెం.మీ. వెడలున్న ఆకుపచ్చ స్టికర్తో వివరాలు అతికించడాన్ని తప్పనిసరి చేస్తూ "కేంద్ర రహదారి రవాణా, హైవేల మంత్రిత్వ శాఖ" ఆదేశాలు జారీ చేసింది. జూన్ 5, 2020న ఈ ఆదేశాలు వెలువడ్డాయి. ప్రస్తుతం పెట్రోలు లేదా సీఎన్జీ వాహనమైతే లేత బ్లూ రంగులో స్టిక్కర్ ఉంటోంది. డీజిల్ వాహనమైతే నారింజ రంగులో స్టిక్కర్ ఉంటోంది. వీటిపై ఆకుపచ్చ స్టిక్కర్ అతికించాలని కేంద్రం తన ఆదేశాల్లో పేర్కొంది.
ఏప్రిల్ 1, 2020 నుంచి అమల్లోకి వచ్చిన బీఎస్-6 ఉద్గార ప్రమాణాలు... కచ్చితమైన, శుద్ధమైన ఉద్గార నిబంధనలు కలిగివుంటాయి. ప్రస్తుతం మిగిలిన ప్రపంచం పాటిస్తున్న ఉద్గార ప్రమాణాల కంటే ఇవి ఉన్నతమైనవి. ఇతర దేశాల్లో అనుసరిస్తున్న ఈ తరహా వాహనాల ప్రమాణాలను భారత్లోనూ పాటించాలని కేంద్ర ప్రభుత్వానికి విజ్ఞప్తులు రాగా, వీటిని ప్రభుత్వం అమల్లోకి తెచ్చింది.
(Visitor Counter : 227
రాష్ట్రపతి సచివాలయం
రాష్ట్రపతిని కలుసుకున్న భారత తపాలా సేవల ప్రొబేషనర్లు
భారతీయ తపాలా సేవలు  ప్రొబేషనర్లు గురువారం  భారత రాష్ట్రపతి శ్రీమతి ద్రౌపదీ ముర్మును రాష్ట్రపతి భవన్లో కలుసుకున్నారు.
ఈ సందర్భంగా మాట్లాడుతూ, 160 ఏళ్ళ ఉత్కృష్ట ప్రయాణంతో తపాలా విభాగం దేశంలో సేవకు కరదీపికగా నిలుస్తుందని రాష్ట్రపతి అన్నారు. దాదాపు 1,60,000 పోస్ట్ ఆఫీసులతో గల విస్త్రతమైన నెట్వర్క్ ఈ శాఖను ప్రపంచంలోనే అతి పెద్ద పోస్టల్ నెట్వర్క్ను చేస్తుందన్నారు. మన దేశంలోని భిన్న సంస్కృతులను సంప్రదాయాలను కలిపే ఒక ఆధారంగా భారతీయ పోస్టల్ నెట్వర్క్ పని చేస్తుందని ఆమె అన్నారు.
ఆర్థికంగా కలుపుకుపోవడంలో తపాలా విభాగం పాత్రను రాష్ట్రపతి ప్రశంసించారు. ఆర్ధిక వ్యత్యాసలు తొలగించి, బలహీనవర్గాల సాధికారత కోసం వ్యూహాత్మక చొరవలను విభాగం చేపట్టడం పట్ల ఆమె హర్షం వ్యక్తం చేశారు. ప్రభుత్వ రాయితీలను పంచడం, సంక్షేమ, ఫించను చెల్లింపులలో పోస్టల్ విభాగం కీలక పాత్ర పోషించిందని ఆమె అన్నారు. పోస్టాఫీసుల ద్వారా ఎటువంటి ఆటంకాలు లేకుండా, సాఫీగా నిధుల పంపిణీ జరగడం అన్నది మధ్యవర్తులపై ఆధారపడటాన్నేకాక , లీకేజీలను తగ్గించిదని పేర్కొన్నారు.
భారత తపాల సేవల అధికారుల పాత్ర దేశ ప్రజలకు సేవ చేయడం చుటూ్ట తిరుగుతూ ఉంటుంది కనుక వినియోగదారుడే కేంద్రమన్న విధానం అవసరమని రాష్ట్రపతి చెప్పారు. సోషల్ మీడియా, ఇన్స్టాంట్ మెస్సేజింగ్ల యుగంలో, తన ఉనికిని, ఉపయుక్తతను కొనసాగించేందుకు తపాలా విభాగం కాలానుగుణంగా ఎదగాలని ఆమె అన్నారు. డిజిటల్ భూమికను అనుసరించేందుకు విభాగం తన సేవలను చురుకుగా ఆధునీకరిస్తోందని ఆమె హర్షం వ్యక్తం చేశారు. ఈ పరివర్తనాత్మక ప్రయాణంలో యువ ప్రొబేషనర్ల వినూత్న భావనలు అమూల్యమైనవని ఆమె అన్నారు.
రాష్ట్రపతి ఉపన్యాసం కోసం ఇక్కడ నొక్కండి-
(Visitor Counter : 61
రక్షణ మంత్రిత్వ శాఖ
దేశంలో తొలిసారిగా స్వదేశీ 9 ఎం.ఎం. మెషీన్ పిస్టల్ తయారీ
డీఆర్డీవో, సైన్యం కలిసి, దేశంలో తొలిసారిగా స్వదేశీ 9 ఎం.ఎం. మెషీన్ పిస్టల్ను తయారు చేశాయి. మోవ్లో ఉన్న పదాతిదళ పాఠశాల, డీఆర్డీవోకు చెందిన, పుణెలోని ఆయుధ పరిశోధన & అభివృద్ధి సంస్థ కలిసి, వారి నైపుణ్యాన్ని ఉపయోగించి ఈ ఆయుధాన్ని తయారు చేశాయి. రికార్డు స్థాయిలో నాలుగు నెలల్లోనే తయారీ పూర్తయింది. 9 ఎం.ఎం. తూటాలను ఇది పేలుస్తుంది. విమానాల తయారీకి ఉపయోగించే అల్యూమిలియంతో అప్పర్ రిసీవర్ను, కార్బన్ ఫైబర్తో లోయర్ రిసీవర్ను తయారు చేశారు. త్రీడీ ప్రింటింగ్లో తయారైన ట్రిగ్గర్ సహా వివిధ భాగాలను ఉపయోగించి, మొత్తం పిస్టల్ను కూడా త్రీడీ ప్రింటింగ్ పద్ధతిలోనే రూపొందించారు.
కమాండర్లు, ట్యాంక్, విమాన సిబ్బంది, డ్రైవర్లు/డిస్పాచ్ రైడర్లు, రేడియో/రాడార్ ఆపరేటర్లు, క్లోజ్డ్ క్వార్టర్ బ్యాటిల్, చొరబాట్లు, ఉగ్రవాద నిరోధక జవాన్లకు వ్యక్తిగత ఆయుధంగా, సాయుధ దళాల బలాన్ని ఈ పిస్టల్ పెంచుతుంది. కేంద్ర, రాష్ట్ర పోలీస్ సంస్థలతోపాటు ప్రముఖుల భద్రతకు, పోలీసింగ్కు కూడా ఉపయోగపడుతుంది. ఒక్కో మెషీన్ పిస్టల్ను రూ.50లోపు ఖర్చుతో తయారు చేయవచ్చు. ఎగుమతులకు కూడా అవకాశం ఉంది.
గర్వకారణం, ఆత్మగౌరవం, కృషి అని అర్ధం వచ్చేలా, ఈ పిస్టల్కు "అస్మి" అని పేరు పెట్టారు.
గౌరవనీయ ప్రధాని ఆశించిన ఆత్మనిర్భర్ భారత్ దృష్ట్యా, ఈ చిన్న అడుగు స్వావలంబనకు బాటలు పరుస్తుందని, "సర్వీసెస్ అండ్ పారామిలిటరీ ఫోర్సెస్" దీనిని త్వరగా తమ అమ్ములపొదిలో చేర్చుకుంటాయని భావిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 45 కోట్ల మైలురాయి దాటిన టీకా డోసుల పంపిణీ
గత 24 గంటల్లో దాదాపు 44 లక్షల టీకాల పంపిణీ
కోలుకున్నవారి శాతం 97.38%
గత 24 గంటల్లో 43,509 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,03,840; మొత్తం కేసుల్లో 1.28%
రోజువారీ పాజిటివిటీ 2.52%; 52 రోజులుగా 5% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 45 కోట్ల మైలురాయి దాటింది. 54,11,501 శిబిరాల ద్వారా మొత్తం 45,07,06,257 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 43,92,697 టీకాలిచ్చారు. ఆ వివరాలు ఇలా ఉన్నాయి:
:
|
|
ఆరోగ్య సిబ్బంది
|
|
మొదటి డోస్
|
|
1,02,96,166
|
|
రెండో డోస్
|
|
77,71,787
|
|
కోవిడ్ యోధులు
|
|
మొదటి డోస్
|
|
1,79,14,176
|
|
రెండో డోస్
|
|
1,10,81,579
|
|
18-44 వయోవర్గం
|
|
మొదటి డోస్
|
|
14,68,84,314
|
|
రెండో డోస్
|
|
72,09,744
|
|
45-59 వయోవర్గం
|
|
మొదటి డోస్
|
|
10,30,99,861
|
|
రెండో డోస్
|
|
3,68,42,675
|
|
60 ఏళ్ళు పైబడ్డవారు
|
|
మొదటి డోస్
|
|
7,43,50,754
|
|
రెండో డోస్
|
|
3,52,55,201
|
|
మొత్తం
|
|
45,07,06,257
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటి దాకా 3,07,01,612 మంది కోలుకున్నారు. గత 24 గంటలలో 38,465 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.38% అయింది.
గత 24 గంటలలో దేశవ్యాప్తంగా 43,509 కొత్త కేసులు నమోదయ్యాయి. 32 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,03,840 మంది.
చికిత్సలో ఉన్న కేసులు మొత్తం పాజిటివ్ కేసులలో 1.28% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,28,795 పరీక్షలు జరపగా ఇప్పటిదాకా చేసిన మొత్తం పరీక్షలు 46 కోట్లకు పైగా ) అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.38% కాగా రోజువారీ పాజిటివిటీ 2.52% అయింది. వరుసగా 52రోజులుగా ఇది 5% లోపే ఉంటోంది.
ఆరోగ్య, కుటుంబ సంక్షేమ మంత్రిత్వ శాఖ
217.11 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.08 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 46,342
గత 24 గంటల్లో నమోదయిన కొత్త కేసులు 5,443
ప్రస్తుత రికవరీ రేటు 98.71%
వారపు పాజిటివిటీ రేటు 1.73%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 217.11 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.08 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10414926
|
|
రెండో డోసు
|
|
10115483
|
|
ముందు జాగ్రత్త డోసు
|
|
6961310
|
|
ఫ్రంట్లైన్ సిబ్బంది
|
|
మొదటి డోసు
|
|
18436304
|
|
రెండో డోసు
|
|
17712306
|
|
ముందు జాగ్రత్త డోసు
|
|
13539451
|
|
12-14 ఏళ్ల వారు
|
|
మొదటి డోసు
|
|
40874582
|
|
రెండో డోసు
|
|
31378015
|
|
15-18 ఏళ్ల వారు
|
|
మొదటి డోసు
|
|
61894394
|
|
రెండో డోసు
|
|
52897712
|
|
18-44 ఏళ్ల వారు
|
|
మొదటి డోసు
|
|
561131855
|
|
రెండో డోసు
|
|
515216191
|
|
ముందు జాగ్రత్త డోసు
|
|
87558952
|
|
45-59 ఏళ్ల వారు
|
|
మొదటి డోసు
|
|
204004828
|
|
రెండో డోసు
|
|
196834800
|
|
ముందు జాగ్రత్త డోసు
|
|
45596494
|
|
60 ఏళ్లు పైబడినవారు
|
|
మొదటి డోసు
|
|
127650884
|
|
రెండో డోసు
|
|
123055739
|
|
ముందు జాగ్రత్త డోసు
|
|
45862708
|
|
ముందు జాగ్రత్త డోసులు
|
|
19,95,18,915
|
|
మొత్తం డోసులు
|
|
2,17,11,36,934
దేశవ్యాప్త క్రియాశీల కేసుల సంఖ్య 46,342. మొత్తం పాజిటివ్ కేసుల్లో ఇది 0.10 శాతం.
భారతదేశ రికవరీ రేటు 98.71 శాతంగా ఉంది. గత 24 గంటల్లో 5,291 మంది రోగులు కోలుకున్నారు. దీంతో, కోలుకున్న రోగుల సంఖ్య  4,39,78,271 కి పెరిగింది.
గత 24 గంటల్లో 5,443 కొత్త కేసులు నమోదయ్యాయి.
గత 24 గంటల్లో మొత్తం 3,39,062 పరీక్షలు చేశారు. దేశవ్యాప్తంగా ఇప్పటివరకు 89.27 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.73 శాతంగా, రోజువారీ పాజిటివిటీ రేటు 1.61 శాతంగా నమోదయ్యాయి.
ఈశాన్య ప్రాంత అభివృద్ధి మంత్రిత్వ శాఖ
లాక్డౌన్ నేపథ్యాన ఈశాన్య ప్రాంత అంతర్జాతీయ సరిహద్దు  సమర్థంగా మూసివేయబడింది: మంత్రి డాక్టర్ జితేంద్ర సింగ్
దేశంలోని ఈశాన్య ప్రాంత రాష్ర్టాలలో కోవిడ్-19 వ్యాప్తిని సమర్థంగా ఎదుర్కొనేందుకు గాను అవసరమైన అన్ని చర్యలు తీసుకుంటున్నట్టుగా ఈశాన్య రాష్ట్రాల అభివృద్ధి శాఖ సహాయ మంత్రి  డాక్టర్ జితేంద్ర సింగ్ అన్నారు. కోవిడ్ నేపథ్యంలో ఈశాన్య ప్రాంతంలో లాక్డౌన్ అలువుతున్న తీరును సమీక్షించేందుకు ఆయన శుక్రవారం అధికారులతో సమగ్ర వీడియో కన్ఫరెన్స్ను నిర్వహించారు. ఈ సమావేశంలో ఈశాన్య ప్రాంత అభివృద్ధి శాఖ , ఈశాన్య రాష్ర్టాల మండలికి , నార్త్ ఈస్ట్రన్ డెవలప్మెంట్ ఫైనాన్స్ కార్పొరేషన్ లిమిటెడ్ కు  చెందిన అధికారులతో పాటుగా ఈశాన్య ప్రాంత అభివృద్ధికి మంత్రిత్వశాఖ కార్యదర్శి, అదనపు కార్యదర్శిలు, ఇతర సీనియర్ అధికారులు కూడా పాల్గొన్నారు. మంత్రిత్వ శాఖకు చెందిన 100% పని ఈ-ఆఫీస్ వేదికగా ముందుకు సాగుతోందని మంత్రి తెలిపారు. ఫలితంగా ప్రభుత్వ ఆదేశాల మేరకు ఇంటివద్ద నుంచి పని విధానంలో కార్యకలాపాలు చేపట్టేందుకు వీలుపడుతోందని ఆయన తెలిపారు. లాక్డౌన్ నేపథ్యంలో ఈశాన్య రాష్ట్రాలలో విస్తరించి ఉన్న దాదాపు 5500కి.మీ. నిడివిగల అంతర్జాతీయ సరిహద్దును సమర్థంగా మూసివేయబడినట్టుగా మంత్రి తెలిపారు. కోవిడ్ వైరస్పై పోరుకు సర్కారు చేస్తున్న పోరుకు బాసటగా నిలిచేందుకుగాను ఈశాన్య ప్రాంత అభివృద్ధి మంత్రిత్వశాఖ దాని అనుబంధ సంస్థలు, ఇక్కడున్న ప్రభుత్వ రంగ సంస్థలకు చెందిన అధికారులు, సిబ్బంది తమ ఒక్కరోజు వేతనాన్ని పీఎం-కేర్స్ ఫండ్కు విరాళంగా ఇవ్వనున్నారు. ఈ నిధికి సాయం అందించేందుకు ముందుకు వచ్చిన సంస్థల్లో ఎన్ఈసీ, ఎన్ఈడీఎఫ్ఐ, ఎన్ఈహెచ్హెచ్డీసీ, ఎన్ఈఆర్ఏఎం ఏసీ, సీబీటీసీతో పాటు ఎన్ఈఆర్సీఓఎంపీ తదితర సంస్థలు ఉన్నాయి. దీనికి అదనంగా ఎన్ఈడీఎఫ్ఐ తన సీఎస్ఆర్ ఫండ్స్ నుంచి రెండు కోట్ల రూపాయలను పీఎం-కేర్స్ ఫండ్కు విరాళంగా ఇవ్వనుంది. కోవిడ్-19 నేపథ్యంలో లాక్డౌన్ను సమర్థంగా ఎదుర్కొనేందుకు గాను ఈశాన్య రాష్ర్టాల అభివృద్ధిశాఖ రూ.25 కోట్ల మేర నిధులను అందించింది. యునైటెడ్ ఫండ్ రూపంలో దీనిని సర్కారు అందించింది. ఈ ప్రాంతంలో ఆరోగ్య మౌలిక సదుపాయాల బలోపేతానికి మంత్రిత్వ శాఖ ఎన్ఈఎస్ఐడీఎస్ కింద అవసరమైన ప్రాజ్టెక్టులను దాఖలు చేయాలని కోరింది. ఈ నెల 6 లోపు తమ ప్రతిపాదనలను సమర్పించాలని కేంద్ర ప్రభుత్వం
(రాష్ట్రాలను కోరింది. ఆరోగ్య రంగంలో ప్రాజెక్టులకు అధిక ప్రాధాన్యతనివ్వనున్నట్టుగా తెలిపింది.
మంత్రిమండలి
గుజరాత్ లోని వడోదరా లో ఏర్పాటైన నేశనల్ రెయిల్ అండ్ ట్రాన్స్పోర్ట్ ఇన్స్టిట్యూట్ కి వైస్ ఛాన్సలర్ పోస్టు ఏర్పాటుకు అనుమతి మంజూరు చేసిన కేంద్ర కేబినెట్
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, దేశం లోని తొలి రెయిల్ , ట్రాన్స్పోర్టేశన్ యూనివర్సిటీ అయిన నేషనల్ రెయిల్ అండ్ ట్రాన్స్పోర్ట్ ఇన్స్టిట్యూట్ కు వైస్ ఛాన్సలర్ పోస్టు ను ఏర్పాటు చేయడానికి అనుమతి మంజూరు చేసింది.
ఈ సంస్థకు వైస్ ఛాన్సలర్ ప్రధాన కార్యనిర్వహణాధికారిగా ఉంటారు. వీరు సంస్థ కార్యకలాపాల పర్యవేక్షణ కు, సంస్థ కు సంబంధించిన వ్యవహారాల పై నియంత్రణ కు అధికారాలు కలిగి ఉంటారు. డీమ్డ్ టు బి యూనివర్సిటీ గా ఉండే ఈ సంస్థ కు సంబంధించిన అథారిటీ ల నిర్ణయాల ను అమలు చేసే బాధ్యత ను కలిగి ఉంటారు.
ఎన్ఆర్ టిఐ దేశం లోని 20 రాష్ట్రాల నుంచి 103 మంది విద్యార్థుల తో పూర్తిగా రెసిడెన్షియల్ సౌకర్యం తో బిఎస్.సి ట్రాన్స్పోర్టేశన్, డిబిఎ- ట్రాన్స్పోర్టేషన్ మేనేజ్మెంట్ కోర్సు ను ప్రారంభంచింది. ఇందుకు సంబంధించిన తరగతులు 2018 సెప్టెంబర్ 5 నుంచి ప్రారంభమయ్యాయి. ఈ మూడేళ్ల డిగ్రీ కార్యక్రమం లో ప్రపంచ ప్రముఖ సంస్థ ల స్థాయి ప్రమాణాల తో ఇంటర్ డిసిప్లినలరీ కరికులమ్ రూపొందించారు. ఇందు లో ఫౌండేషన్, కోర్, ఎలక్టివ్ కోర్సులు ఉన్నాయి.
ఎన్.ఆర్.టి.ఐ సంయుక్త పరిశోధన, అధ్యాపకులు, విద్యార్థుల ను పరస్పరం ఆయా దేశాలకు పంపి అక్కడి విజ్ఞనాన్ని అందిపుచ్చుకునేలా అంతర్జాతీయ ప్రముఖ సంస్థలతో ఒప్పందం కదుర్చుకోవాలని అనుకుంటున్నది. ఇప్పటివరకు ఎన్.ఆర్.టి.ఐ అమెరికా కు చెందిన కర్నెల్ విశ్వవిద్యాలయం, బెర్క్లీ కి చెందిన యూనివర్సిటీ ఆఫ్ కాలిఫోర్నియా, ఎంఐఐటి మాస్కో, సెయింట్ పీటర్స్ బర్గ్ ట్రాన్స్పోర్ట్ యూనివర్సిటీ , రష్యా లతో అవగాహనా ఒప్పందాలు కుదుర్చుకుంది.
పూర్వరంగం
ప్రధాన మంత్రి శ్రీ నరేంద్ర మోదీ దార్శనికత కు అనుగుణంగా, ఎన్.ఆర్.టిఐ ప్రధానం గా రవాణా సంబంధింత విద్య, బహుళ అంశాల లో పరిశోధన, శిక్షణ పై దృష్టి కేంద్రీకరిస్తుంది. దీనిని 2018 లో డీమ్డ్ టు బి యూనివర్సిటీ గా, డీ నోవో కేటగిరీ కింద ఏర్పాటు చేశారు. రైల్వే, రవాణా రంగానికి అత్యున్నత ప్రమాణాలు కలిగిన ప్రొఫెశనల్స్ ను అందించేందుకు దీనిని ఏర్పాటు చేశారు.(Visitor Counter : 148
ప్రధాన మంత్రి కార్యాలయం
2021 అక్టోబర్ 24 న జరుగనున్న మన్కీ బాత్ కోసం పౌరుల ను వారి ఆలోచనల ను పంచుకోవాలని ఆహ్వానించిన ప్రధాన మంత్రి
2021 అక్టోబర్ 24వ తేదీ ఆదివారం నాడు జరుగనున్న ‘మన్ కీ బాత్’  కార్యక్రమం 82వ భాగం కోసమని పౌరుల ను వారి వారి ఆలోచనల ను పంచుకోవలసిందంటూ ప్రధాన మంత్రి శ్రీ నరేంద్ర మోదీ పిలుపునిచ్చారు. ‘మన్ కీ బాత్’  కార్యక్రమానికి గాను పౌరులు వారి ఆలోచనల ను NaMo App , MyGov  లకు రాసి పంపవచ్చు, లేదా 1800-11-7800 నంబరు కు డయల్ చేస్తే వారి సందేశాన్ని రికార్డు చేయడం జరుగుతుంది.
ప్రధాన మంత్రి ఒక ట్వీట్ లో –
ఈ నెల లో #MannKiBaat కార్యక్రమం 24వ తేదీ నాడు జరుగనుంది. ఈ నెల ఎపిసోడ్ కోసం మీ మీ ఆలోచనల ను వెల్లడించవలసిందంటూ మిమ్ములను నేను ఆహ్వానిస్తున్నాను. మీ ఆలోచనల ను NaMo App  కు, లేదా @mygovindia  కు రాసి పంపవచ్చు, లేదా 1800-11-7800 నంబరు కు డయల్ చేస్తే మీ సందేశాన్ని రికార్డు చేయడం జరుగుతుంది. https://t.co/QjCz2bvaKg’’
అని పేర్కొన్నారు.
కార్మిక, ఉపాధికల్పన మంత్రిత్వ శాఖ
లాక్డౌన్ సమయంలో 13 లక్షల క్లెయిమ్లు పరిష్కరించిన ఇపిఎఫ్ఒ
పిఎంజికెవై ప్యాకేజ్కింద 7.40 లక్షల కోవిడ్ -19 క్లెయిమ్లతో సహాపరిష్కారం
లాక్డౌన్ సమయంలో ఇపిఎఫ్ సంస్జ అత్యంత వేగంగా క్లెయిమ్లు పరిష్కరించింది. భారత ప్రభుత్వ కార్మిక , ఉపాధి కల్పన మంత్రిత్వశాక పరిధిలో ఎంప్లాయీస్ ప్రావిడెంట్ ఫండ్ ఆర్గనైజేషన్  మొత్తం 12.91లక్షల క్లెయిమ్లను పరిష్కరించింది. ఇందులో ప్రధానమంత్రి గరీబ్ కల్యాణ్ యోజన కిందపాకేజ్ కింద పరిష్కరించిన 7.40 లక్షల కోవిడ్ -19 క్లెయిమ్ లు కూడా ఉన్నాయి..దీని ప్రకారం మొత్తం రూ 4684.52 కోట్ల రూపాయలు పంపిణీ చేశారు. ఇందులో రూ 2367.65 కోట్ల రూపాయలు పిఎంజికెవై ప్యాకేజ్కింద కోవిడ్ క్లెయిమ్లు ఉన్నాయి.
(కోవిడ్ -19 మహమ్మారి కాలంలోనూ, మినహాయింపు పొందిన పిఎఫ్ ట్రస్టులు కూడా ఈ సందర్భంగా మంచి పనితీరు గమనించడం ఆనందంగా ఉంది. 27.04.2020 నాటికి రూ. ఈ పథకం కింద మినహాయింపు పొందిన పిఎఫ్ ట్రస్టుల ద్వారా, కోవిడ్ -19 కారణంగా 79,743 మంది పిఎఫ్ సభ్యులకు అడ్వాన్సు కింద 875.52 కోట్లు పంపిణీ చేశారు, 222 ప్రైవేట్ రంగ సంస్థలు 54,641 లబ్ధిదారులకు రూ .338.23 కోట్లు, 76 ప్రభుత్వ రంగ సంస్థలు 24,178 లబ్ధిదారులకు రూ .524.75 కోట్లు పంపిణీ చేస్తున్నాయి. 23 సహకార రంగ సంస్థలు 924 మంది క్లెయిమ్ దారులకు రూ .12.54 కోట్లు పంపిణీ చేస్తున్నాయి.
మెస్సర్స్ టాటా కన్సల్టెన్సీ సర్వీసెస్ ముంబై, మెస్సర్స్ హెచ్.సి.ఎల్ టెక్నాలజీస్ లిమిటెడ్. గురుగ్రామ్ మెస్ర్స్ హెచ్.డి.ఎఫ్.సి బ్యాంక్ పోవై, ముంబై - ఇవి, క్లెయిమ్ల పరిష్కారంలొ అలాగే మొత్తం సొమ్ము పంపిణీ లో అగ్ర భాగాన ఉన్న ప్రైవేట్ రంగంలోని మినహాయింపు పొందిన మొదటి మూడు సంస్థలు,
ఇక ప్రభుత్వ రంగానికి వస్తే, మెసర్స్ ఒ.ఎన్.జి.సి, డెహ్రాడూన్, మెస్సర్స్ నైవేలి లిగ్నయిట్ కార్పొరేషన్ నైవేలి, మెస్సర్స్ బిహెచ్ ఇఎల్ ట్రిచ్యారే , గరిష్ట సంఖ్యలో కోవిడ్ -19 ముందస్తు దావాలను పరిష్కరించిన; మినహాయింపు పొందిన మొదటి మూడు సంస్థలు. ఇక మెస్సర్స్ నైవేలి లిగ్నయిట్ కార్పొరేషన్ ,నైవేలి, మెస్సర్స్ ఒ.ఎన్.జి.సి డెహ్రాడూన్, మెస్సర్స్ విశాఖపట్నం స్టీల్ ప్లాంట్ విశాఖపట్నం సంస్థలు ఇపిఎఫ్ సభ్యులకు పంపిణీ చేసిన మొత్తం విషయంలో టాప్ 3 సంస్థలుగా నిలిచాయి.
కోవిడ్ -19 మహమ్మారిపై పోరాటంలో భాగంగా, ఇపిఎఫ్ పథకం నుండి ప్రత్యేక ఉపసంహరణకు తీసుకువచ్చిన ప్రొవిజన్, ప్రభుత్వం ప్రకటించిన పిఎమ్జికెవై పథకంలో భాగం.ఇందుకు 2020 మార్చి 28న ఒక అత్యవసర నోటిఫికేషన్ జారీ చేశారు. దీని ప్రకారం ఇపిఎఫ్ పథకంలో పేరా 68ఎల్  చేర్చారు. ఈ నిబంధన ప్రకారం మూడు నెలల ప్రాథమిక వేతనాలు , డి.ఎ మేరకు తిరిగి చెల్లింపులేని ఉపసంహరణ లేదా ఇపిఎఫ్ ఖాతాలో సభ్యుల క్రెడిట్లో ఉన్న 75శాతం వరకు, ఏది తక్కువైతే అది అందించడం జరుగుతుంది.
లాక్డౌన్ కారణంగా మూడింట ఒకవంతు సిబ్బంది మాత్రమే పని చేయగలుగుతారు, ఈ క్లిష్ట పరిస్థితిలో ఇపిఎఫ్ఒ తన సభ్యులకు సేవ చేయడానికి కట్టుబడి ఉంది . ఈ పరీక్ష సమయాల్లో వారికి సహాయపడటానికి ఇపిఎఫ్ ఒ కార్యాలయాలు పనిచేస్తున్నాయి.
రైల్వే మంత్రిత్వ శాఖ
రైల్వేల రంగం లో సహకారం అంశంపై భారతదేశానికి, కొరియా గణతంత్రానికి మధ్య కుదిరిన ఎంఒయు వివరాలు మంత్రివర్గం పరిశీలనకై నివేదన
రైల్వేల రంగం లో విజ్ఞాన శాస్త్ర సంబంధమైన మరియు సాంకేతిక విజ్ఞాన పరమైన సహకారాన్ని బలోపేతం చేసుకొనేందుకు భారతదేశం లోని రిసర్చ్ డిజైన్స్ అండ్ స్టాండర్డ్ స్ ఆర్గనైజేశన్ కు, రిపబ్లిక్ ఆఫ్ కొరియా రైల్ రోడ్ రిసర్చ్ ఇన్స్టిట్యూట్ కి మధ్య కుదిరిన ఒక అవగాహన పూర్వక ఒప్పంద పత్రం  వివరాలను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకురావడమైంది. ఈ ఎంఒయు పై 2018 జులై 10వ తేదీన సంతకాలయ్యాయి.
ప్రభావం:
రైల్వే రంగం లోని తాజా పరిణామాలపైన, విజ్ఞానంపైన కొరియా లోని రైల్వే విభాగం తో సంప్రదింపులు జరిపేందుకు ఒక వేదిక ను ఈ ఎంఒయు సిద్ధం చేస్తుంది. ఇది సాంకేతిక నిపుణుల రాకపోకలకు, నివేదికల, సాంకేతిక పత్రాల ఆదాన ప్రదానానికి, నిర్దిష్ట సాంకేతిక రంగాల పై దృష్టి సారిస్తూ నిర్వహించే చర్చా సభలు/ కార్యశాలలకు మరియు శిక్షణ కు కూడా మార్గాన్ని సుగమం చేస్తుంది.
వివరాలు:
ఈ ఎంఒయు ఈ కింద పేర్కొన్న రంగాలలో ప్రత్యేక శ్రద్ధ తో కూడిన సహకారానికి ఫ్రేమ్ వర్క్ ను సమకూర్చుతుంది:-
పరస్పర ప్రయోజనాలను నెరవేర్చేటటువంటి సంయుక్త పరిశోధనలకు సంబంధించిన ప్రణాళిక రచన మరియు ఆ పరిశోధనల కొనసాగింపు;
భారతదేశం లో తాజా రైల్వే ఆర్ అండ్ డి సదుపాయాల స్థాపన లో సహకారం; సాంకేతిక చర్చా సభ లేదా వేదిక కు సంబంధించిన ప్రణాళిక రచన మరియు నిర్వహణ; ఆర్ డిఎస్ఒ సిబ్బందికి కెఆర్ఆర్ఐ ద్వారా స్వల్ప కాల శిక్షణ కార్యక్రమం;
నిర్దిష్ట పథకాల కోసం కెఆర్ఆర్ఐ కి, ఆర్ డిఎస్ఒ కు మధ్య సిబ్బంది మార్పిడి కార్యక్రమం;
రెండు దేశాల లోను రైల్వే పరిశ్రమ అభివృద్ధికై కన్సల్టెన్సీ;
ఉభయ పక్షాలు అంగీకరించే మేరకు మరే విధమైన సహకారపూర్వక కార్యక్రమాలు అయినా సరే.(Visitor Counter : 70
హోం మంత్రిత్వ శాఖ
మిషనరీస్ ఆఫ్ ఛారిటీ  బ్యాంకు ఖాతాలను ఎంహెచ్ఏ స్తంభింపజేయలేదు
- స్టేట్ బ్యాంక్ ఆఫ్ ఇండియా తన ఖాతాలను స్తంభింపజేయాలని మిషనరీస్ ఆఫ్ ఛారిటీయే స్వయంగా ఎస్బీఐకి అభ్యర్థన పంపినట్లు సమాచార
- ప్రతికూల ఇన్పుట్ల కారణంగా ఎఫ్సీఆర్ఏ రిజిస్ట్రేషన్ పునరుద్ధరణ కోసం ఎఫ్సీఆర్ఏ కింద పునరుద్ధరణ దరఖాస్తు తిరస్కరణ
- పునరుద్ధరణ తిరస్కరణను సమీక్షించడానికి మిషనరీస్ ఆఫ్ ఛారిటీ నుండి ఎటువంటి అభ్యర్థన / పునర్విమర్శ దరఖాస్తు స్వీకరించబడలేదు
దేశంలోని ఫారిన్ కంట్రిబ్యూషన్ రెగ్యులేషన్ యాక్ట్  కింద మిషనరీస్ ఆఫ్ ఛారిటీల  ఎఫ్సీఆర్ఏ రిజిస్ట్రేషన్ పునరుద్ధరణ దరఖాస్తు తిరస్కరించబడింది. ఎఫ్సీఆర్ఏ 2010 మరియు ఫారిన్ కంట్రిబ్యూషన్ రెగ్యులేషన్ రూల్స్ 2011 ప్రకారం తగిన అర్హత షరతులను పాటించనందుకు గాను 25 డిసెంబర్ 2021న సదరు దరఖాస్తు తిరస్కరించబడింది. ఈ పునరుద్ధరణ తిరస్కరణను సమీక్షించడానికి సంబంధించి మిషనరీస్ ఆఫ్ ఛారిటీ  నుండి ఎటువంటి అభ్యర్థన / పునర్విమర్శ దరఖాస్తు లభించలేదు. మిషనరీస్ ఆఫ్ ఛారిటీ  రిజిస్ట్రేషన్ నంబర్ 147120001 ద్వారా ఎఫ్సీఆర్ఏ
కింద నమోదు చేయబడింది. ఈ రిజిస్ట్రేషన్ 31 అక్టోబర్ 2021 వరకు చెల్లుబాటులో ఉంది. పునరుద్ధరణకు గాను దరఖాస్తుల పునరుద్ధరణ పెండింగ్లో ఉన్న ఇతర ఎఫ్సీఆర్ఏ అసోసియేషన్లతో పాటుగా చెల్లుబాటు అవుతుంది. వీటి రిజిస్ట్రేషన్ 31 డిసెంబర్ 2021 వరకు పొడిగించబడింది. అయినప్పటికీ ఎంఓసీ యొక్క పునరుద్ధరణ దరఖాస్తును పరిశీలన సమయంలో, కొన్ని ప్రతికూల ఇన్పుట్లు గమనించబడ్డాయి. రికార్డులో ఉన్న ఈ ఇన్పుట్ల పరిశీలనలో MoC యొక్క పునరుద్ధరణ దరఖాస్తు ఆమోదించబడలేదు. ఎంఓసీ యొక్క ఎఫ్సీఆర్ఏ రిజిస్ట్రేషన్ 31 డిసెంబర్ 2021 వరకు చెల్లుబాటు అవుతుంది. షనరీస్ ఆఫ్ ఛారిటీకి  సంబంధించిన ఎలాంటి బ్యాంకు ఖాతాలను ఎంహెచ్ఏ స్తంభింపజేయలేదు. స్టేట్ బ్యాంక్ ఆఫ్ ఇండియా తన ఖాతాలను స్తంభింపజేయాలని ఎంఓసీయే ఎస్బీఐకి స్వయంగా తన అభ్యర్థన పంపినట్లు సమాచారం.
హోం మంత్రిత్వ శాఖ
బంగాళాఖాతంలో ఏర్పడుతున్న తుఫాను సంసిద్ధతను సమీక్షించిన ఎన్సీఎంసీ సమావేశం
బంగాళాఖాతంలో తాజాగా ఏర్పడుతున్న తుఫాను కారణంగా ఎదురయ్యే పరిణామాలను ఎదుర్కోనే విషయమై కేంద్ర మంత్రిత్వ శాఖలు/ ఏజెన్సీలు, రాష్ట్ర ప్రభుత్వాలు ఏమేరకు సంసిద్ధతతో ఉన్నాయన్న విషయాన్ని సమీక్షించేందుకు గాను క్యాబినెట్ సెక్రటరీ శ్రీ రాజీవ్ గౌబా అధ్యక్షతన 'నేషనల్ క్రైసిస్ మేనేజ్మెంట్ కమిటీ'  నేడు ఇక్కడ సమావేశమైంది. ఈ సమావేశంలో భాగంగా బంగాళాఖాతంలో ఏర్పడిన బలమైన అల్పపీడనం ప్రస్తుత స్థితి గురించి.. భారత వాతావరణ శాఖ  డైరెక్టర్ జనరల్ వివరిస్తూ ఈరోజు సాయంత్రానికి అల్పపీడనం తుఫానుగా మారే అవకాశం ఉందని కమిటీకి వివరించారు. ఇది సెప్టెంబర్ 26వ తేదీ సాయంత్రానికి ఉత్తర ఆంధ్ర ప్రదేశ్, దక్షిణ ఒడిశా తీరాలను దాటుతుందని అంచనా వేయబడింది. ఈ సమయంలో వాయువేగం గంటకు 75-85 కి.మీ.ల మధ్య ఉండవచ్చని అంచనా. తుఫాను కారణంగా గంటకు 95 కి.మీ.ల వేగంతో ఈదురు గాలులు వీచే అవకాశం ఉందని కూడా అంచనా వేశారు. ఈ కారణంగా ఆయా రాష్ట్రాల తీరప్రాంత జిల్లాల్లో భారీ వర్షపాతం నమోదయ్యే అవకాశం ఉంది.
ఒడిశా, ఆంధ్రప్రదేశ్లపై ప్రభావం..
ఇది ఆంధ్రప్రదేశ్ లోని శ్రీకాకుళం, విజయనగరం, విశాఖపట్నం మరియు ఒడిశాలోని గంజాం, గజపతి జిల్లాలను ప్రభావితం చేసే అవకాశం ఉంది. తుఫాను తీరం దాటేందుకు పయనించే మార్గంలో ప్రజలను రక్షించడానికి చేపడుతున్న సన్నాహక చర్యలను.. తుపాను సమయం మరియు తుఫాను తీరం దాటిన తరువాత టెలికాం. విద్యుత్ ఇతర మౌలిక సదుపాయాలకు కనీస నష్టం కూడా జరగకుండా చేపడుతున్న చర్యలను గురించి ఒడిశా మరియు ఆంధ్రప్రదేశ్ రాష్ట్ర ప్రధాన కార్యదర్శులు కమిటీకి వివరించారు. తుఫాను సంరక్షణ చర్యలలో భాగంగా కోవిడ్ -19 ప్రోటోకాల్లను పాటించేలా అవసరమైన ఏర్పాట్లు చేయబడ్డాయి. ఆయా రాష్ట్రాల్లో ఎన్డీఆర్ఎఫ్ 18 బృందాలను మోహరించింది. అదనపు బృందాలు కూడా సిద్ధం చేసి ఉంచింది. ఆర్మీ మరియు నేవీ యొక్క రెస్క్యూ మరియు రిలీఫ్ టీమ్లతో పాటు ఓడలు మరియు ఎయిర్క్రాఫ్ట్లు కూడా మోహరించబడ్డాయి.
ప్రాణ నష్టం కనిష్టంగా ఉండేలా చూడాలి...
రాష్ట్రాలు, కేంద్ర ఏజెన్సీల సంసిద్ధత చర్యలను సమీక్షించిన శ్రీ రాజీవ్ గౌబా తుఫాను తీరం దాటడానికి ముందు, రాష్ట్ర ప్రభుత్వాలు మరియు కేంద్రంలోని సంబంధిత ఏజెన్సీల సంబంధితను గురించి సమీక్షించారు. అధికారులు అన్ని రకాల నివారణ మరియు ముందస్తు జాగ్రత్త చర్యలు చేపట్టాలని నొక్కి చెప్పారు. ప్రాణ నష్టాన్ని గరిష్ఠంగా తగ్గించి సున్నాకి దగ్గరగా ఉంచాలని తెలిపారు. ప్రజా ఆస్తి మరియు మౌలిక సదుపాయాలకు కలిగే నష్టాలను కూడా తగ్గించేలా చర్యలు చేపట్టాలని సూచించారు. తుఫానును సమర్థంగా ఎదుర్కొనేందుకు గాను అన్ని కేంద్ర సంస్థలు సిద్ధంగా ఉన్నాయని. అవసరమైన సహాయం కోసం అందుబాటులో ఉంటాయని క్యాబినెట్ కార్యదర్శి రాష్ట్ర ప్రభుత్వాలకు హామీ ఇచ్చారు. సమావేశంలో ఒడిశా మరియు ఆంధ్రప్రదేశ్ రాష్ట్రాల ముఖ్య కార్యదర్శులు, కేంద్ర హోం వ్యవహారాలు మరియు విద్యుత్ శాఖల కార్యదర్శులు. సభ్యుడు , ఎన్డీఆర్ఎఫ్ డీజీ, ఐఎమ్డి డీజీ, సీఐఎస్సీ ఐడీఎస్ మరియు హోం వ్యవహారాల మంత్రిత్వ శాఖ సీనియర్ అధికారులు కూడా సమావేశానికి హాజరయ్యారు.
పౌర విమానయాన మంత్రిత్వ శాఖ
కరోనాపై పోరాటంలో రాంచీ విమానాశ్రయం భాగస్వామ్యం జాప్యం లేకుండా అత్యవసర వైద్య సామగ్రి తరలింపు
కరోనాను ఎదుర్కోవటానికి దేశంలోని విమానాశ్రయాలు భాగస్వాములవుతున్నాయి, దేశానికి మద్దతుగా వినయపూర్వక సహకారాన్ని అందిస్తున్నాయి. ఆక్సిజన్ ట్యాంకర్లు, కాన్సన్ట్రేటర్లు, నాజిళ్లు, కొవిడ్ టీకాలు, ఇంజెక్షన్లు, పరీక్ష కిట్లు, మందులు వంటి సామగ్రిని తరలించే క్రతువులో రాంచీ విమానాశ్రయం కూడా భాగస్వామిగా మారింది. అత్యవసర సామగ్రిని అత్యంత ప్రాధాన్యతతో, జాప్యం లేకుండా పంపేందుకు విమానాశ్రయ యాజమాన్యం అండగా నిలిచింది.
దేశంలో ఆక్సిజన్ కొరతను అధిగమించడానికి గత నెల 24 నుంచి ఈ నెల 8వ తేదీ వరకు రాంచీలోని బిర్సా ముండా విమానాశ్రయంలో చేపట్టిన ఆపరేషన్లో 100 విమానాల ద్వారా 139 ఆక్సిజన్ ట్యాంకర్లను భారత వైమానిక దళం రవాణా చేసింది. సీ17, సీ130జే, ఏఎన్32, ఐఎల్76 వంటి వైమానిక దళ విమానాలు, ఇతర చిన్న విమానాలు స్వల్ప విరామాలతో ఈ రవాణాలో పాలుపంచుకున్నాయి.
కేంద్ర, రాష్ట్ర ప్రభుత్వాలు సూచించిన కొవిడ్ సంబంధిత జాగ్రత్తలన్నింటినీ ఈ ఆపరేషన్లో పాటించారు. ప్రయాణీకులు, సందర్శకులు, ఉద్యోగులు వంటి సంబంధిత వర్గాలవారంతా కొవిడ్ జాగ్రత్తలు తప్పనిసరిగా పాటించాలని, రద్దీని తగ్గించేలా వివిధ సమయాలను ఎంచుకోవాలని విమానాశ్రయ యాజమాన్యం పదేపదే విజ్ఞప్తులు చేసింది. మాస్కులు ధరించడం, సామాజిక దూరం వంటి వాటిని కచ్చితంగా పాటించాలని స్పష్టం చేసింది. నిబంధనలు ఉల్లంఘిస్తే శిక్షాత్మక నిబంధనలు కూడా ఉన్నాయి.
ఈ సందేశాన్ని తెలిపేలా టెర్మినళ్ల వద్ద అనేక ఎలక్ట్రానిక్, శాశ్వత బోర్డులను విమానాశ్రయాలు ప్రదర్శిస్తున్నాయి. కొవిడ్ జాగ్రత్తలను పాటించడం, ప్రయాణీకుల భద్రత పట్ల అవగాహన కల్పించడం ఈ ప్రచారం లక్ష్యం.